11.4.2022
ET
Euroopa Liidu Teataja
C 158/9
ÜLDKOHUS 11. jaanuaril 2022 esitatud hagi – Perez Lopes Pargana Calado versus Euroopa Kohus (Kohtuasi T-31/22) (2022/C 158/10) Kohtumenetluse keel: portugali Pooled Hageja: Ana Teresa Perez Lopes Pargana Calado (Lissabon, Portugal) (esindaja: advokaat M. Marques Matias) Kostja: Euroopa Liidu Kohus
Nõuded Hageja palub Üldkohtul: — tunnistada, et käesoleva menetluse kontekstis hagejat puudutav otsus on põhjenduste puudumise tõttu tühine; — asendada nimetatud otsus uue otsusega, milles on märgitud, kas hageja pakkumus on vastu võetud või mitte, ja kui ei ole, siis need põhjendused, mille alusel tema pakkumus tagasi lükati võrreldes teiste kandidaatide ja hanketeatega; — vaadata otsus üle ja asendada see uue otsusega, millega hageja pakkumus vastu võetakse sarnastel tingimustel kui teiste pakkujate omad.
Väited ja peamised argumendid Hagi põhjenduseks esitab hageja seitse väidet. 1.
Esimene väide, et on rikutud võrdsuse põhimõtet, sest otsus ei ole teiste kandidaatidega võrreldes õiglane. 2.
Teine väide, et rikkumisele ei saa õigusvastasuse tõttu tugineda. 3.
Kolmas väide, mis puudutab Euroopa Kohtult saadud juhiseid poolelioleva tõlke lõpetamiseks. 4.
Neljas väide, et esitatud dokumendid on nõuetele vastavad ja et nendega nõustumata jätmine ei ole kõrvaldamise alus. 5.
Viies väide, et esitatud avaldus oleks tulnud toimikust eemaldada ja seda ei saa kandidaadi kahjuks lugeda, kuna see ei olnud osa nõutud dokumentidest. 6.
Kuues väide, et on rikutud õigust olla ära kuulatud enne hankemenetlusest kõrvaldamise meetmete võtmist väidetava rikkumise alusel (Euroopa Liidu põhiõiguste harta artikli 41 lõike 2 punkt a). 7.
Seitsmes väide, et on rikutud ametiasutuse kohustust oma otsuseid põhjendada (Euroopa Liidu põhiõiguste harta artikli 41 lõike 2 punkt c).